วิกฤตที่ดวงฤทธิ์ บุนนาค ถูกมองว่าไปลอกแบบจากวัดแห่งหนึ่งในประเทศญี่ปุ่น คือวิกฤตใด
วิกฤติที่เข้ามาในชีวิตของดวงฤทธิ์ บุนนาค ผู้ที่โลดแล่นอยู่ในวงการสถาปัตยกรรมมานากว่า 20 ปี คือ “อาคารผู้โดยสารแห่งที่ 2 ของสนามบินสุวรรณภูมิ” ซึ่งถูกมองว่าไปลอกแบบจากวัดแห่งหนึ่งในประเทศญี่ปุ่นมา แถมแบบดังกล่าวยังชนะในการประกวดออกแบบสร้างอาคารดังกล่าวด้วย

ตัวอาคารผู้โดยสารนี้เริ่มจากความเป็นป่า เพราะมันน่าจะสื่อความเป็นไทยได้ง่ายกว่าวัด หรืออื่นๆ แถมตอนที่เริ่มจะทำโปรเจคนี้ ลูกน้องหลายคนก็ไม่เชื่อว่ามันจะทำได้ เพราะเราเป็นแค่บริษัทรับออกแบบเล็กๆ แต่ก็พิสูจน์ด้วยการจริงจังกับมัน 3 เดือนเต็ม จนลูกน้องยอมรับว่ามันน่าจะเป็นไปได้ หลังจากนั้นผลลัพธ์มันก็ออกมาน่าพอใจ

และเรื่องดังกล่าวมันช่วยให้เขาพิสูจน์เรื่องความเป็นผู้นำ หรือ Leadership ที่เป็นมากกว่าแค่ CEO หรือเจ้านาย เพราะถ้าลูกน้องไม่เชื่อ ทุกอย่างก็เดินต่อไม่ได้แน่ๆ ประกอบกับหลังถูกมองว่าลอกเลียนแบบ เขาก็ออกมายืนยันชัดเจนว่ามันไม่จริง และเป็นงานที่บริษัทภูมิใจอีกงานหนึ่ง ซึ่งจุดนี้ก็ทำให้ลูกน้องเชื่อมั่นได้เหมือนกัน

ในการทำธุรกิจของดวงฤทธิ์ หลังจากนี้ได้นำหลักการมาใช้ทั้งหมด 3 เรื่องประกอบด้วย คือ
- Temporary Monopoly หรือการผูกขาดทางธุรกิจแบบชั่วคราว
- Silent Knowledge หรือการเรียนรู้ที่ไม่สามารถสอนด้วยแบบแผนต่างๆ ได้
- Experience Economy หรือการใช้ประสบการณ์ใช้ชีวิตของผู้บริโภคมาประยุกต์ใช้กับธุรกิจ